CELEX: 61970CJ0059
Language: da
Date: 1971-07-06
Title: Domstolens Dom af 6. juli 1971. # Nederlandene mod Kommissionen for De Europæiske Fællesskaber. # Støtte til jern- og stålindustrien. # Sag 59-70.

DOMSTOLENS DOM
      AF 6. JULI 1971
      
         Nederlandene
      
      
         mod Kommissionen for De europæiske Fællesskaber
      
      »Støtte til jern- og stålindustrien«
      Sag 59/70
      Processprog: Nederlandsk
      
      Angående:
      Annullation af Kommissionens stiltiende afvisning af at træffe en begrundet beslutning over for regeringen for Den franske Republik i henhold til artikel 88 i EKSF-traktaten eller i det mindste en henstilling til denne regering i henhold til artikel 67 i EKSF-traktaten.
      Domskonklusion
      Sagen afvises.
      Generaladvokatens forslag til afgørelse:
      I modsætning til Kommissionens opfattelse mener jeg, at sagen bør antages til realitetsbehandling. Sagsøgte bør imidlertid frifindes.
      Sammendrag
      
               1.
            
            
               Retspleje — Kommissionens undladelse — indbringelse — overholdelse af en rimelig frist
               (EKSF-traktaten, artikel 35)
            
         
               2.
            
            
               EKSF — almindelige bestemmelser — medlemsstaternes forpligtelser — en medlemsstats overtrædelse af traktaten — en anden medlemsstats anvendelse af procedurerne i henhold til traktaten — tidsbegrænsning
               (EKSF-traktaten, artikel 86)
            
         
               1.
            
            
               Det følger af det fælles formål med artiklerne 33 og 35, at de krav til retssikkerheden og til kontinuiteten i Fællesskabets virksomhed, som ligger til grund for søgsmålsfristerne i artikel 33, også skal tages i betragtning ved udøvelse af rettighederne i henhold til artikel 35, idet der tages hensyn til de særlige vanskeligheder, som de kompetente myndigheders passivitet kan medføre for de retsundergivne. Såfremt Kommissionen har undladt at handle, er de retsundergivne følgelig forpligtet til at indbringe sagen for den inden for en rimelig frist. Dette gælder så meget desto mere, når det klart fremgår, at Kommissionen har besluttet at forholde sig passiv.
            
         
               2.
            
            
               Den samarbejdspligt, som artikel 86 pålægger medlemsstaterne, skal tilskynde en medlemsstat, der mener, at en anden medlemsstats foranstaltning strider mod traktaten, til at anvende de procedurer eller retsmidler, som traktaten stiller til dens rådighed, på et tidspunkt, hvor et effektivt indgreb endnu er muligt og ikke gør tredjemands stilling unødigt usikker.